ખૂબ જ સાંકડો માર્ગ ધરાવતી ગુફામાંથી ફસાયેલા લોકોને બહાર કાઢવાના અભિયાન પર દુનિયાભરના લોકોની નજર હતી. બાળકો સુરક્ષિત રીતે બહાર આવે તેની થાઇલેન્ડ સાથે દુનિયાભરના લોકો આતુરતાથી રાહ જોઈ રહ્યા હતા. આ ખૂબ જ મુશ્કેલી પરિસ્થિતિ સામે લોકોની આશા અને જુસ્સાના વિજયની કહાણી છે. મિશન પૂરું થતાની સાથે ચિયાંગ રાય પ્રાંતના ગવર્નર નારોંગસક ઓસોટાનકોર્ને અભિયાનમાં સામેલ ટીમને 'યુનાઇટેડ નેશન્સ' ટીમ કહી હતી. બાળકોને સુરક્ષિત બહાર કાઢવા માટે થાઇલેન્ડની નેવી અને વાયુસેનાને અન્ય દેશોએ પણ મદદ કરી હતી. જેમાં બ્રિટન, ચીન, મ્યાનમાર, લાઓસ, ઓસ્ટ્રેલિયા, અમેરિકા અને જાપાન સહિત અન્ય દેશના નિષ્ણાતો સામેલ થયા હતા.